Só het die "perfekte vroulike figuur" in 100 jaar verander
JY LEES NOU Só het die "perfekte vroulike figuur" in 100 jaar verander
'n Vrou in die 1930's met die "perfekte vroulike figuur" lyk baie anders as die "perfekte figuur" van vandag. Huffington Post kyk na hoe die idee van die "perfekte vroulike figuur" die afgelope eeu verander het.
In die 1930's het die "perfekte vroulike figuur" baie anders gelyk as die "perfekte figuur" van vandag. Huffington Post wys hoe die idee van die "perfekte vroulike figuur" die afgelope eeu verander het.
Die "Gibson girl"
Die "Gibson girl"-figuur kom oorspronklik van 'n skets wat Charles Dana Gibson gemaak het. Dié figuur is destyds as die perfekte vroulike figuur bestempel. Sy was lank met groot borste, breë heupe en 'n smal middel.
Die flappers se hare was krullerig en opgevat en hul rokke was korter as hul voorgangers s'n - soms het die rokke hul enkels of knieë gewys. Dié vroue het nie korsette gedra nie, daarom was daar nie so 'n groot klem op hul borste en middels nie. Dit was 'n baie meer androgene voorkoms as in die verlede.
Hollywood-ster Mae West het weer heeltemal anders gelyk as die flappers van die 1920's. In haar noupassende rokke het sy klem geplaas op die uurglasfiguur.
Sy het blykbaar gesê: "Werk vir jou kurwes - hulle mag gevaarlik wees, maar niemand sal dit kan ignoreer nie."
Gedurende die Tweede Wêreldoorlog het vroue wegbeweeg van die kurwes van die 30's en eerder 'n gesonde, slanke figuur verkies. Sterre soos Rita Hayworth met haar foutlose vel het dié voorkoms verpersoonlik.
Lang bene, groot borste en 'n uurglasfiguur was groot nuus in die 1950's. Dit was ook die tyd van die pin-up-meisies soos Sophia Loren en Brigitte Bardot.
Marilyn se filosofie was: "Die liggaam is gemaak om te sien, nie om bedek te word nie."
Saam met die seksuele revolusie van die 1960's was daar ook 'n omwenteling in die idee van die vroulike liggaam. Baie slank met lang bene soos Twiggy was hoogmode. Sy is ook bekend vir haar androgene voorkoms.
Twiggy het sedertdien al gesê mense wat nie soos sy natuurlik slank is nie, moet nie dié ideaal ten koste van hul eie gesondheid probeer nastreef nie. "Dit is in my gene - my pa is ook baie maer ..." het sy in 2010 aan Huffington Post gesê.
Die ideaal in die 1970's was om bruingebrand te wees, met lang hare, 'n gespierde lyf en minimale grimering - soos die aktrise Farrah Fawcett.
Die atletiese liggaam in die 1980's het al hoe meer gewild geword. Tog berig Rehabs.com dat 60% van die Playboy-modelle van die tagtigerjare ondergewig was.
Aktrise Jane Fonda was die gesig van die fiksheidsgier en haar oefenvideo's het miljoene kopië verkoop.
Die ideaal van die 1990's was nóg skraler. Kate Moss se baie maer lyf het gelei tot die nuwe term heroin chic.
Dit was blykbaar Kate wat gesê het: "Niks proe so lekker soos wat dit voel om maer te wees nie."
Die nuwe millenium het die Victoria Secret-modelle voorgehou as die ideale skoonheid - lank en maer met groot borste, lang hare en gespierde lywe.